**Ministru kabineta noteikumu projekta "Grozījumi Ministru kabineta 2010.gada 30.marta noteikumos Nr.300 "Noteikumi par akcīzes nodokļa deklarācijas veidlapām un to aizpildīšanas kārtību"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2010.gada 30.marta noteikumos Nr.300 "Noteikumi par akcīzes nodokļa deklarācijas veidlapām un to aizpildīšanas kārtību"" (turpmāk – Ministru kabineta noteikumu projekts) izstrādāts, lai nodrošinātu likuma "Grozījumi likumā "Par akcīzes nodokli"" (Nr.[828/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=828/Lp13)) un likuma "Grozījumi likumā "Par akcīzes nodokli"" (Nr.[383/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=383/Lp13)) noteikto izmaiņu piemērošanu attiecībā uz akcīzes preču deklarēšanu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeima 2020.gada 24.novembrī pieņēma likumu "Grozījumi likumā "Par akcīzes nodokli"" (Nr.828/Lp13), kas paredz:- no 2021.gada 1.janvāra piemērot akcīzes nodokli elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem;- no 2021.gada 1.janvāra noteikt elektroniskajās cigaretēs izmantojamiem šķidrumiem, to sagatavošanas sastāvdaļām vienotu akcīzes nodokļa likmi par vienu mililitru e-šķidruma neatkarīgi no nikotīna daudzuma;- noteikt, ka no 2021.gada 1.jūlija karsējamā tabaka, elektroniskajās cigaretēs izmantojamie šķidrumi, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējprodukti tiek marķēti ar akcīzes nodokļa markām.Saeima 2020.gada 17.decembrī pieņēma likumu „Grozījumi likumā „Par akcīzes nodokli”” (Nr.383/Lp13), kas paredz:- atcelt samazinātās akcīzes nodokļa likmes bioproduktus saturošam kurināmajam un nosakot biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas, kuru izmanto kā kurināmo, minimālo akcīzes nodokļa likmi;- noteikt, ka biodegvielu saturošiem produktiem (biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas), kurus izmanto kā degvielu tiek piemērota vienāda akcīzes nodokļa likme. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2010.gada 30.marta noteikumu Nr.300 "Noteikumi par akcīzes nodokļa deklarācijas veidlapām un to aizpildīšanas kārtību" (turpmāk – MK 2010.gada 30.marta noteikumi Nr.300) V2 nodaļa "Elektroniskajās cigaretēs izmantojamā šķidruma akcīzes nodokļa deklarācijas aizpildīšana" un 6.pielikums "Elektroniskajās cigaretēs izmantojamā šķidruma akcīzes nodokļa deklarācija" paredz, ka akcīzes nodokli elektroniskajās cigaretēs izmantojamam šķidrumam aprēķina ņemot vērā elektroniskajās cigaretēs izmantojamā šķidruma saturošo nikotīna daudzumu. MK 2010.gada 30.marta noteikumi Nr.300 neparedz akcīzes nodokļa deklarēšanas iespēju elektroniskajās cigaretēs izmantojamā šķidruma sagatavošanas sastāvdaļām un tabakas aizstājējproduktiem.Ievērojot minēto, Ministru kabineta noteikumu projekts paredz izteikt jaunā redakcijā MK 2010.gada 30.marta noteikumu Nr.300 6.pielikumu, mainot tā nosaukumu uz "Elektroniskajās cigaretēs izmantojamā šķidruma, tā sagatavošanas sastāvdaļu un tabakas aizstājējproduktu akcīzes nodokļa deklarācija", paredzot elektroniskajās cigaretēs izmantojamo šķidrumu, to sagatavošanas sastāvdaļu deklarēšanu par vienu mililitru e-šķidruma neatkarīgi no nikotīna daudzuma (deklarācijas 1.aile), papildus paredzot tabakas aizstājējproduktu deklarēšanas iespēju atbilstoši likumā noteiktajai akcīzes nodokļa likmei (deklarācijas – 2.aile). Vienlaikus noteikumu projekts paredz redakcionālas grozījumus MK 2010.gada 30.marta noteikumu Nr.300 V2 nodaļā, precizējot deklarējamā produkta nosaukumu, mērvienības un nepieciešamo deklarācijas aizpildīšanas aiļu numerāciju atbilstoši 6.pielikuma jaunajai redakcijai.Šobrīd MK 2010.gada 30.marta noteikumu Nr.300 3.pielikums neparedz iespēju deklarēt informāciju sadaļā "12. Nodokļa aprēķins atbilstoši akcīzes nodokļa markām, par kurām akcīzes nodoklis samaksāts pirms akcīzes nodokļa marku saņemšanas vai maksājams 180 dienu laikā no akcīzes nodokļa marku saņemšanas dienas" produktam – karsējamā tabaka." Ņemot vērā, ka ar 2021.gada 1.jūliju paredzēts marķēt karsējamo tabaku, ir nepieciešams papildināt MK 2010.gada 30.marta noteikumu Nr.300 3.pielikuma "Tabakas izstrādājumu akcīzes nodokļa deklarācija" 38., 39. un 40.rindu ar 6.aili. Saeimā 2020.gada 22.oktobrī 2.lasījmā pieņemts likumprojekts “Grozījumiem likumā „Par akcīzes nodokli”” (Nr.383/Lp13), kas paredzēs atcelt samazināto akcīzes nodokļa likmi bioproduktus saturošam kurināmajam un paredzēs noteikt minimālo akcīzes nodokļa likme biodīzeļdegvielai, kas pilnībā iegūta no biomasas, un parafinizētai dīzeļdegvielai, kas iegūta no biomasas, kuru izmanto kā kurināmo, tādējādi noteikumu projekts paredz precizēt MK 2010.gada 30.marta noteikumu Nr.300 6.punktu un izteikt to jaunā redakcijā, precizēt 1.pielikuma "Naftas produktu akcīzes nodokļa deklarācija" 1., 4., 9. un 12.ailē deklarējamās informācijas saturu un attiecīgi precizēt 1.pielikumu ar atbilstošiem naftas produktu veidiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekta pieņemšana attiecas uz komersantiem: 1) kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar elektroniskajās cigaretēs izmantojamiem šķidrumiem (šobrīd 19 komersanti).2)kas iesaistīti tabakas aizstājējproduktu un elektroniskajās cigaretēs izmantojamo šķidrumu sagatavošanas sastāvdaļu apritē; 3)kas veic darbības ar naftas produktiem (šobrīd 148 komersanti). |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav  |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Līdzekļi noteikumu projektam ir pieprasīti likuma “Grozījumi likumā. “Par akcīzes nodokli”” ietvaros |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts izstrādāts un tiks virzīts pieņemšanai Ministru kabinetā steidzamības kārtībā, līdz ar to sabiedrības līdzdalības aktivitātes nav notikušas.Ar pieņemtajiem Ministru kabineta noteikumiem sabiedrība varēs iepazīties pēc to publikācijas oficiālajā izdevējā “Latvijas Vēstnesis”.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros. Jaunu valsts institūciju izveidošana, esošu institūciju likvidācija vai reorganizācija nav nepieciešama un papildu finansējums nav nepieciešams. |
| 3. | Cita informācija | Nav |

Finanšu ministrs Jānis Reirs

Sirija, 67120167

Inga.Sirija@vid.gov.lv